**ΔΙΕΡΕΥΝΗΣΗ ΕΡΓΑΤΙΚΩΝ ΑΤΥΧΗΜΑΤΩΝ**

**Τι είναι το εργατικό ατύχημα;**

Η κοινή αντίληψη για το εργατικό ατύχημα είναι ότι είναι ένα **απρόβλεπτο εξωτερικό συμβάν** που προκαλεί τραυματισμό (βλάβη στην υγεία) ή θάνατο εργαζομένου κατά την εκτέλεση **εργασιακών καθηκόντων** **ή σε άμεση σχέση με τα εν λόγω καθήκοντα.**

Κάθε κράτος μέλος έχει τον δικό του ορισμό και ταξινόμηση των εργατικών ατυχημάτων· ωστόσο, κάθε κράτος μέλος έχει την ίδια βάση αποδεικτικών στοιχείων — την οδηγία-πλαίσιο 89/391/ΕΟΚ.

Σύμφωνα με την εν λόγω οδηγία, οι εργοδότες έχουν την υποχρέωση να τηρούν κατάλογο των εργατικών ατυχημάτων που είχαν ως συνέπεια για τον εργαζόμενο ανικανότητα εργασίας **μεγαλύτερη των τριών εργάσιμων ημερών**, και να συντάσσουν, σύμφωνα με τις εθνικές νομοθεσίες και/ή πρακτικές, εκθέσεις για τα εργατικά ατυχήματα, θύματα των οποίων υπήρξαν οι υπ' αυτούς εργαζόμενοι.

Ορισμένα κράτη μέλη καταγράφουν, επίσης, τα ατυχήματα κατά τις μετακινήσεις μεταξύ κατοικίας και εργασίας, τα συλλογικά ατυχήματα ή τα σοβαρά ατυχήματα που απαιτούν νοσηλεία για διάστημα περισσότερων ημερών. Για περισσότερες πληροφορίες σχετικά με τις ευθύνες των εργοδοτών όσον αφορά τα εργατικά ατυχήματα, επισκεφθείτε τον ιστότοπο της εθνικής σας επιθεώρησης εργασίας!

|  |  |  |  |  |
| --- | --- | --- | --- | --- |
| [Αυστρία](https://www.arbeitsinspektion.gv.at/) | [Βέλγιο](http://www.meta.fgov.be/) | [Βουλγαρία](https://www.gli.government.bg/bg) | [Κροατία](https://dirh.gov.hr/) | [Κύπρος](https://www.mlsi.gov.cy/mlsi/dli/dliup.nsf/All/1ABB4302B716C9F3C225839000216579?OpenDocument) |
| [Τσεχική Δημοκρατία](https://www.suip.cz/) | [Δανία](https://at.dk/) | [Εσθονία](https://www.ti.ee/) | [Φινλανδία](https://www.tyosuojelu.fi) | [Γαλλία](https://travail-emploi.gouv.fr/) |
| [Γερμανία](https://www.bmas.de/DE/Startseite/start.html) | [Ελλάδα](https://ypergasias.gov.gr/) | [Ουγγαρία](http://www.ommf.gov.hu/) | [Ισλανδία](https://vinnueftirlitid.is/)\* | [Ιρλανδία](https://www.hsa.ie/) |
| [Ιταλία](https://www.ispettorato.gov.it/) | [Λετονία](https://www.vdi.gov.lv/) | [Λιχτενστάιν](https://www.llv.li)\* | [Λιθουανία](https://www.vdi.lt/) | [Λουξεμβούργο](https://itm.public.lu/) |
| [Μάλτα](https://www.ohsa.mt/) | [Κάτω Χώρες](https://www.nlarbeidsinspectie.nl/) | [Νορβηγία](https://www.arbeidstilsynet.no/)\* | [Πολωνία](https://www.pip.gov.pl) | [Πορτογαλία](https://www.act.gov.pt/) |
| [Ρουμανία](https://www.inspectiamuncii.ro/) | [Σλοβακία](https://www.ip.gov.sk/) | [Σλοβενία](https://www.gov.si/drzavni-organi/organi-v-sestavi/inspektorat-za-delo/) | [Ισπανία](https://www.mites.gob.es/itss/web/index.html) | [Σουηδία](https://www.av.se/) |
| [Ηνωμένο Βασίλειο](https://www.hse.gov.uk/) |  |  |  |  |

\* Ο Ευρωπαϊκός Οικονομικός Χώρος (ΕΟΧ) περιλαμβάνει τις χώρες της ΕΕ καθώς και την Ισλανδία, το Λιχτενστάιν και τη Νορβηγία.

**Ποιος αποφασίζει ότι ένας συγκεκριμένος τραυματισμός ήταν αποτέλεσμα εργατικού ατυχήματος;**

Στις περισσότερες χώρες της ΕΕ, η απόφαση εναπόκειται στον **εργοδότη** του εργαζομένου που τραυματίστηκε, και μόνο το δικαστήριο μπορεί να αποφασίσει σε περίπτωση που ο εργαζόμενος δεν συμφωνεί με τον εργοδότη. Σε ορισμένες χώρες μπορεί να αποφασίσει ένα ασφαλιστικό ίδρυμα ή ακόμη και η επιθεώρηση εργασίας.

Εάν το ατύχημα αναγνωριστεί ως επαγγελματικό και ξεκινήσει επεξεργασία καταχώρισης, κάθε χώρα αναφέρει τα ατυχήματα στην Eurostat με βάση τη [μεθοδολογία ESAW](https://ec.europa.eu/eurostat/en/web/products-manuals-and-guidelines/-/ks-ra-12-102).

**Γιατί και πώς μπορεί να διερευνηθεί ένα εργατικό ατύχημα;**

Οι εργοδότες υποχρεούνται να διερευνούν όλα τα ατυχήματα που συμβαίνουν στους εργαζομένους τους και δεν έχει σημασία αν ο τραυματισμός ήταν ασήμαντος ή σοβαρός.

Προκειμένου να αντληθούν διδάγματα από αυτά τα συμβάντα, είναι σημαντικό να διεξάγονται **αποτελεσματικές έρευνες** για τον προσδιορισμό των βαθύτερων αιτιών και να προσδιορίζονται τα **κατάλληλα μέτρα ελέγχου των κινδύνων** που μπορούν να εφαρμοστούν προκειμένου να περιοριστεί το ενδεχόμενο επανάληψής τους.

Τι πρέπει να κάνετε σε περίπτωση εργατικού ατυχήματος:

1. **Δώστε τις πρώτες βοήθειες!**
2. **Βγάλτε φωτογραφίες ή βίντεο από τον τόπο του ατυχήματος.**
3. **Διερευνήστε τα αίτια και τις περιστάσεις του ατυχήματος.**
4. **Μην ξεχάσετε να ρωτήσετε όλους τους εμπλεκόμενους — το θύμα, τον μάρτυρα, τον εκπρόσωπο των εργαζομένων, τη διοίκηση,**
5. **Λάβετε κατάλληλα μέτρα — τεχνικά, οργανωτικά και εκπαιδευτικά ― για την πρόληψη τυχόν άλλων ατυχημάτων.**
6. **Συντάξτε έκθεση διερεύνησης και, εφόσον απαιτείται, δηλώστε το ατύχημα σύμφωνα με την εθνική νομοθεσία.**

Για τη διερεύνηση ατυχημάτων μπορείτε να πάρετε ιδέες από τα ακόλουθα έγγραφα:

* [A Practical Guide for Labour Inspectors (Πρακτικός οδηγός για επιθεωρητές εργασίας)](https://www.ilo.org/global/topics/safety-and-health-at-work/resources-library/publications/WCMS_346714/lang--en/index.htm).
* [Learning from work accidents (DK inspectorate) [Διδάγματα από εργατικά ατυχήματα (επιθεώρηση εργασίας Δανίας)]](https://at.dk/en/topics-tools/learning-from-work-accidents/)
* [Accident investigation documents (NL inspectorate) [Έγγραφα διερεύνησης ατυχημάτων (επιθεώρηση εργασίας Κάτω Χωρών)](https://www.nlarbeidsinspectie.nl/onderwerpen/ongevalsonderzoek/documenten/publicaties/2023/01/01/documenten-ongevalsonderzoek)

**Πώς μπορούν οι επιθεωρητές εργασίας να βοηθήσουν στην ερευνητική διαδικασία;**

Οι επιθεωρητές εργασίας **ελέγχουν την εκπλήρωση** των υποχρεώσεων του εργοδότη ως προς την ΑΥΕ σε σχέση με τα εργατικά ατυχήματα. Αξιολογούν τη συμμόρφωση με τους νομικούς και άλλους κανονισμούς και το αν οδηγίες για την ΑΥΕ θα μπορούσαν να έχουν αποτρέψει το ατύχημα.

Το σημαντικότερο είναι ότι οι επιθεωρητές εργασίας μπορούν να ελέγξουν αν έχουν ληφθεί **μέτρα** **βελτίωσης** για την πρόληψη της επανάληψης του ατυχήματος.